wickkiey/tamil-wikipedia-chunked huggingface dataset:
# காங்கேசன்துறை தேர்தல் தொகுதி

**காங்கேசன்துறை தேர்தல் தொகுதி** (*Kankesanthurai Electorate*) என்பது 1931 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் வலிகாமம் வடக்கு பிரதேசத்தில் காங்கேசன்துறை பட்டினசபை, பண்டத்தரிப்பு கிராமசபை, தெல்லிப்பழை கிராமசபை, மல்லாகம் கிராமசபை, மயிலிட்டி கிராமசபை என்பனவற்றை உள்ளடக்கியது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் காங்கேசன்துறை தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# காங்கேசன்துறை தேர்தல் தொகுதி

## உறுப்பினர்கள்

| தேர்தல் | உறுப்பினர் | படிமம் | கட்சி | காலம் |  |
| --- | --- | --- | --- | --- | --- |
| 1934 | சு. நடேசன் | <></> | சுயேச்சை | 1934-1936 |  |
| 1936 | 1936-1947 |  |  |  |  |
| 1947 | சா. ஜே. வே. செல்வநாயகம் | <></> | அகில இலங்கைத் தமிழ்க் காங்கிரஸ் | 1947-1952 |  |
| 1952 | சு. நடேசன் | <></> | ஐக்கிய தேசியக் கட்சி | 1952-1956 |  |
| 1956 | சா. ஜே. வே. செல்வநாயகம் | <></> | இலங்கைத் தமிழரசுக் கட்சி | 1956-1977 |  |
| மார்ச் 1960 |  |  |  |  |  |
| சூலை 1960 |  |  |  |  |  |
| 1965 |  |  |  |  |  |
| 1970 |  |  |  |  |  |
| 1977 | அப்பாப்பிள்ளை அமிர்தலிங்கம் | <></> | தமிழர் விடுதலைக் கூட்டணி | 1977-1989 | } |
# காங்கேசன்துறை தேர்தல் தொகுதி

## அரசாங்க சபைத் தேர்தல்கள்

### 1931 தேர்தல்

பிரித்தானிய இலங்கையில் இலங்கை அரசாங்க சபைக்கான முதலாவது தேர்தல் 1931 சூன் 13 முதல் சூன் 20 வரை இடம்பெற்றது. தொனமூர் ஆணைக்குழு இலங்கைக்கு மேலாட்சி (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது. இதனால், இலங்கையின் வட மாகாணத்தின் அனைத்து நான்கு தொகுதிகளிலும் (யாழ்ப்பாணம், காங்கேசன்துறை, பருத்தித்துறை, ஊர்காவற்றுறை) தேர்தல் மனுக்கள் சமர்ப்பிக்கப்படவில்லை.
# காங்கேசன்துறை தேர்தல் தொகுதி

## அரசாங்க சபைத் தேர்தல்கள்

### 1936 தேர்தல்

பிரித்தானிய இலங்கையில் இலங்கை அரசாங்க சபைக்கான இரண்டாவது தேர்தல் 1936 ஆம் ஆண்டில் நடைபெற்றது. முடிவுகள் வருமாறு:  
| align=சு. நடேசன் | align=சுயேட்சை | align= - | 14,827 | 16.31% |
| --- | --- | --- | --- | --- |
| align=அ. பொன்னையா | align=சுயேட்சை | align= - | 6,391 | 16.31% |
| மொத்த வாக்குகள் | 21,218 |  |  |  |
| பதிவு செய்யப்பட்ட வாக்காளர்கள் | 47,961 |  |  |  |
| வாக்குவீதம் | 44.24% | } |  |  |
# காங்கேசன்துறை தேர்தல் தொகுதி

## நாடாளுமன்றத் தேர்தல்கள்

### 1947 தேர்தல்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:
| &nbsp; | align=சா. ஜே. வே. செல்வநாயகம் | align=அகில இலங்கைத் தமிழ்க் காங்கிரஸ் | align=சாவி | 12,126 | 55.39% |
| --- | --- | --- | --- | --- | --- |
| &nbsp; | align=பொன்னம்பலம் நாகலிங்கம் | align=லங்கா சமசமாஜக் கட்சி | align=கை | 5,160 | 23.57% |
| &nbsp; | align=சுப்பையா நடேசபிள்ளை | align=ஐக்கிய தேசியக் கட்சி | align=தராசு | 4,605 | 21.04% |
| **தகுதியான வாக்குகள்** | **21,891** | **100.00%** |  |  |  |
| நிராகரிக்கப்பட்டவை | 534 |  |  |  |  |
| மொத்த வாக்குகள் | 22,425 |  |  |  |  |
| பதிவு செய்யப்பட்ட வாக்காளர்கள் | 38,871 |  |  |  |  |
| வாக்கு வீதம் | 57.69% | } |  |  |  |
# காங்கேசன்துறை தேர்தல் தொகுதி

## நாடாளுமன்றத் தேர்தல்கள்

### 1952 தேர்தல்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| &nbsp; | align=சுப்பையா நடேசபிள்ளை | align=ஐக்கிய தேசியக் கட்சி | align=சாவி | 15,337 | 57.00% |
| --- | --- | --- | --- | --- | --- |
| &nbsp; | align=சா. ஜே. வே. செல்வநாயகம் | align=இலங்கைத் தமிழரசுக் கட்சி | align=சைக்கிள் | 11,571 | 43.00% |
| **தகுதியான வாக்குகள்** | **26,908** | **100.00%** |  |  |  |
| நிராகரிக்கப்பட்டவை | 355 |  |  |  |  |
| மொத்த வாக்குகள் | 27,263 |  |  |  |  |
| பதிவு செய்யப்பட்ட வாக்காளர்கள் | 38,439 |  |  |  |  |
| வாக்கு வீதம் | 70.93% | } |  |  |  |
# காங்கேசன்துறை தேர்தல் தொகுதி

## நாடாளுமன்றத் தேர்தல்கள்

### 1956 தேர்தல்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=சா. ஜே. வே. செல்வநாயகம் | % |  |  |  |
| --- | --- | --- | --- | --- | --- |
| &nbsp; | align=சா. ஜே. வே. செல்வநாயகம் | % |  |  |  |
| &nbsp; | align=சா. ஜே. வே. செல்வநாயகம் | % |  |  |  |
| &nbsp; | align=சா. ஜே. வே. செல்வநாயகம் | % |  |  |  |
| &nbsp; | align=சா. ஜே. வே. செல்வநாயகம் | % |  |  |  |
| &nbsp; | align=சா. ஜே. வே. செல்வநாயகம் | % |  |  |  |
| &nbsp; | align=அப்பாப்பிள்ளை அமிர்தலிங்கம் | align=தமிழர் விடுதலைக் கூட்டணி | align=சூரியன் | 31,155 | 85.41% |
| align=சிவப்பிரகாசம் சிறீதரன் | align=சுயேட்சை | align=தராசு | 5,322 | 14.59% |  |
| **தகுதியான வாக்குகள்** | **36,477** | **100.00%** |  |  |  |
| நிராகரிக்கப்பட்டவை | 218 |  |  |  |  |
| மொத்த வாக்குகள் | 36,695 |  |  |  |  |
| பதிவு செய்யப்பட்ட வாக்காளர்கள் | 43,907 |  |  |  |  |
| வாக்கு வீதம் | 83.57% | } |  |  |  |  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அ. அமிர்தலிங்கம் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.
# இலங்கை புரட்சிகர சமசமாசக் கட்சி

**இலங்கை புரட்சிகர சமசமாசக் கட்சி** (*Lanka Sama Samaja Party (Revolutionary)*) என்பது துரொட்ஸ்கிய வாதத்தை அடிப்படையாகக் கொண்டு இயங்கிய இலங்கையின் ஓர் இடதுசாரி அரசியல் கட்சியாகும். 1964 ஆம் ஆண்டில் லங்கா சமசமாஜக் கட்சி நான்காம் அனைத்துலகத்தில் இருந்து வெளியேற்றப்பட்டதை அடுத்து இக்கட்சி ஆரம்பிக்கப்பட்டது. லங்கா சமசமாசக் கட்சி தேசிய அரசில் இணைவதை எதிர்த்த அக்கட்சியின் சில கடுமைவாதிகள் சிலர் நான்காம் அனைத்துலகத்துடன் நல்லுறவைப் பேண விரும்பியவர்களாய் புதிய கட்சியை ஆரம்பித்தனர். நான்காம் அனைத்துலகம் இக்கட்சியைத் தமது இலங்கைப் பிரதிநிதியாக அறிவித்தது.  
புரட்சிகர சமசமாசக் கட்சியின் நிறுவனர்களில் லங்கா சமசமாசக் கட்சியின் 14 மத்திய குழு உறுப்பினர்களும், இரண்டு நாடாளுமன்ற உறுப்பினர்களான எட்மண்ட் சமரக்கொடி, மெரில் பெர்னாண்டோ ஆகியோரும் அடங்குவர். ஏனைய முக்கிய தலைவர்கள் வி. காராளசிங்கம், தொழிற்சங்கவாதி பாலா தம்பு ஆகியோர் ஆவர்.  
உட்பூசல் காரணமாக புரட்சிகர சமசமாசக் கட்சி நாளடையில் உடைந்து போனது. 1964 திசம்பர் 3 இல் இக்கட்சியின் நாடாளுமன்றக் குழு வலதுசாரி ஐக்கிய தேசியக் கட்சியுடனும், இலங்கை சுதந்திரக் கட்சியின் அதிருப்தியாளர்களுடனும் இணைந்து அன்றைய சுதந்திரக் கட்சி அரசுக்கு எதிரான பிரேரணைக்கு ஆதரவாக வாக்களித்தது. இதையடுத்து சுதந்திரக் கட்சி அரசு கவிழ்க்கப்பட்டது. இதன் காரணமாக வி. காராளசிங்கம், அவருடன் சக்தி பிரிவு கட்சியில் இருந்து விலகி மீண்டும் லங்கா சமசமாசக் கட்சியில் சேர்ந்தனர்.
# பொன்னம்பலம் நாகலிங்கம்

**பொன்னம்பலம் நாகலிங்கம்** (இறப்பு: 1980) இலங்கைத் தமிழ் இடதுசாரி அரசியல்வாதியும், இலங்கை செனட் சபை உறுப்பினரும் ஆவார்.
# பொன்னம்பலம் நாகலிங்கம்

## வாழ்க்கைச் சுருக்கம்

நாகலிங்கம் யாழ்ப்பாணத்தில் தெல்லிப்பழையில் பிறந்தவர். வட்டுக்கோட்டை யாழ்ப்பாணக் கல்லூரி, திருநெல்வேலி பரமேசுவரா கல்லூரி ஆகியவற்றில் கல்வி கற்று, பின்னர் இலங்கை சட்டக் கல்லூரியில் பயின்று பட்டம் பெற்றார். தெல்லிப்பழை, சுன்னாகம், உடுவில் ஆகிய இடங்களில் வழக்கறிஞராகப் பணியாற்றினார். நாகலக்சுமி என்பவரை 1933 ஆம் ஆண்டில் மலேசியாவில் திருமணம் புரிந்தார். இவர்களுக்கு ஆறு பிள்ளைகள். நாகலிங்கம் 1980 ஆம் ஆண்டில் இறந்தார். மனைவியார் 1997 இல் இறந்தார்.
# பொன்னம்பலம் நாகலிங்கம்

## அரசியலில்

மாணவராக இருக்கும் போதே தமிழ் இளைஞர் காங்கிரசில் இணைந்து அரசியலில் தீவிரம் காட்டினார். 1940களில் இடதுசாரிக் கட்சியான லங்கா சமசமாஜக் கட்சியில் சேர்ந்தார். 1947 தேர்தலில் அக்கட்சி வேட்பாளராக காங்கேசன்துறை தேர்தல் தொகுதியில் போட்டியிட்டு தமிழ் காங்கிரசு வேட்பாளர் தந்தை செல்வநாயகத்திடம் தோற்றார்.  
1951 முதல் 1957 வரை இலங்கை செனட் சபை உறுப்பினராக இருந்தார். 1960 மார்ச்சு தேர்தலில் உடுவில் தேர்தல் தொகுதியில் லங்கா சமசமாசக் கட்சி வேட்பாளராகப் போட்டியிட்டுத் தமிழரசுக் கட்சி வேட்பாளர் வி. தர்மலிங்கத்திடம் தோற்றார். 1960 சூலை, 1965 தேர்தல்களிலும் உடுவில் தொகுதியில் போட்டியிட்டு தர்மலிங்கத்திடம் தோற்றார். 1960களில் சுன்னாகம் நகரசபைத் தலைவராகவும் பணியாற்றினார்.
# செங்கண்ணர் சம்புவரையர் (கதைமாந்தர்)

**செங்கண்ணர் சம்புவரையர்** கல்கி எழுதிய பொன்னியின் செல்வன் புதினத்தில் வருகின்ற சோழ நாட்டுப் பெருங்குடித் தலைவர்களில் ஒருவராவர். கடம்பூரை தலைநகராக கொண்டு ஆட்சி செய்யும் சிற்றரசராகவும், மணிமேகலை, கந்தன் மாறன் தந்தையாகவும் பொன்னியின் செல்வனில் வருகிறார்.
# செங்கண்ணர் சம்புவரையர் (கதைமாந்தர்)

## கதைமாந்தர் இயல்பு

கடம்பூர் மாளிகைக்கு வந்தியத் தேவன் வந்து கலகம் செய்து உள்நுழைகிறான். அந்த சப்தம் கேட்டு செங்கண்ணர் மாளிகை மேலிருந்து பார்க்கிறார். தன் மகன் கந்தன் மாறனை என்ன பிரட்சனை என்று பார்க்க சொல்கிறார். வந்திருப்பது தன் நண்பன் வந்தியத்தேவன் என்று செங்கண்ணரிடம் அறிமுகம் செய்கிறான் கந்தன் மாறன். ரகசிய கூட்டம் நடக்கும் நேரத்தில் வந்தியத் தேவன் வராதிருந்திருக்கலாம் என்று எண்ணுகிறார் செங்கண்ணர். அத்துடன் வந்தியத் தேவனை விரைவாக உறங்கவும் சொல்கிறார்.  
சுந்தர சோழருக்குப் பிறகு மதுராந்தகனை மன்னாக்க நினைக்கும் சிற்றரசர்களில் செங்கண்ணர் சம்புவரையரும் ஒருவர். தன்னுடைய மகளான மணிமேகலையையும் மதுராந்தகனுக்கு திருமணம் செய்விக்க எண்ணுகிறார். ஆனால் மதுராந்தகனை மணிமேகலைக்கு பிடிக்காத காரணத்தினால் ஆதித்த கரிகாலனை திருமணம் செய்விக்கலாம் என்று தன் மனதினை மாற்றிக் கொள்கிறார்.
# வேலூர் வானூர்தி நிலையம்

**வேலூர் வானூர்தி நிலையம் ** (*Vellore Airport*, தமிழ்நாட்டின் வேலூர் நகரத்திற்கு மேற்கே 5 கிலோமீட்டர் தொலைவில் அமைந்துள்ள ஓர் வானூர்தித் தடமாகும். 51.5 ஏக்கர்களில் (208,000 சதுர மீட்டர்கள்) அமைந்துள்ள இந்த வானூர்தித் தடம் *மதராசு பிளையிங் கிளப்*பின் பயிற்சி விமானிகளுக்காக சூலை 2006இல் மீண்டும் செயலாக்கத்திற்கு வந்தது. சென்னை வானூர்தி நிலையத்தில் வணிக வான்வழித் தடங்களின் பெருக்கத்தால் அங்கு இயங்கி வந்த கிளப்பின் செயல்பாடு மார்ச்சு 2011இல் நிறுத்தப்பட்டது. இதற்கு மாற்றாக இங்கு முனையக் கட்டிடங்கள் கட்டித் தர தமிழ்நாடு அரசு முன்வந்தது. 2009ஆம் ஆண்டிற்குள் 45 இருக்கைகள் கொண்ட ஏடிஆர் வானூர்திகள் இயங்கும் வண்ணம் இவற்றைக் கட்டி முடிக்கத் திட்டமிடப்பட்டது. இந்திய வானூர்தி நிலையங்கள் ஆணையத்தின் (AAI) தென் மண்டல "முடங்கிய வான்நிலையங்களின் மீள்செயலாக்கத் திட்டத்தில்" வேலூர் சேர்க்கப்பட்டுள்ளது.
# வேலூர் வானூர்தி நிலையம்

## வான்வழிச் சேவைகளும் சேரிடங்களும்

தற்போது யாதொரு வணிகச் சேவையும் இங்கிருந்து இயங்கவில்லை.
# வேலூர் வானூர்தி நிலையம்

## சிரீ இராசீவ் காந்தி வான்வழி அறிவியல் கழகம் மற்றும் விமானிகள் பயிற்சி அகாதமி

வேலூர் வானூர்தி நிலையத்தின் விரிவாக்கத் திட்டத்தின் அங்கமாக அரசு சிரீ இராசீவ் காந்தி வான்வழி அறிவியல் கழகம் மற்றும் விமானிகள் பயிற்சி அகாதமியை இங்கு நிறுவ உள்ளது. தமிழ்நாடு தொழில் மேம்பாட்டுக் கழகம் இந்திய வானூர்தி நிலையங்கள் ஆணையத்தின் ஒத்துழைப்புடன் இதற்கானப் பணியை மேற்கொள்ளும்.
# சிவத்தையாபுரம்

**சிவத்தையாபுரம்** என்பது தூத்துக்குடி மாவட்டத்திலுள்ள சாயர்புரம் தேர்வுநிலைப் பேருராட்சிக்கு உட்பட்ட ஒரு பகுதியாகும்.  
இந்த ஊர் தூத்துக்குடியிலிருந்து 20 கிலோ மீட்டர் தொலைவில் தூத்துக்குடி வானூர்தி நிலையத்திற்கு ஐந்து கிலோ மீட்டர் தொலைவிலுள்ள ஒரு ஊராகும். சுமார் 5000 க்கும் அதிகமான மக்கள் தொகையைக் கொண்ட இவ்வூர் வாழ்கின்ற மக்கள் இந்து மற்றும் கிறித்தவ சமயத்தைப் பின்பற்றுகின்றனர்..
# சிவத்தையாபுரம்

## வழிபாட்டுத் தலங்கள்

### இந்து சமயக் கோயில்கள்

- அருள்தரும் ஆனந்த விநாயகர் திருக்கோவில்
- அருள்தரும் வித்யா கணபதி திருக்கோவில்
- அருள்தரும் முத்துமாலை அம்மன் திருக்கோவில்
- அருள்தரும் நாராயண சுவாமி திருக்கோவில்
- அருள்மிகு பத்திரகாளி அம்மன் திருக்கோவில்
- அருள்மிகு பிரம்மசக்தி அம்மன் திருக்கோவில்
- அருள்மிகு கிழக்குசாமி திருக்கோவில்
# சிவத்தையாபுரம்

## வழிபாட்டுத் தலங்கள்

### கிறித்தவ சமயக் கோயில்கள்

- தெய்வீக உயிர்த்தெழுதலின் ஆலயம் (தென்னிந்திய திருச்சபை)
- புனித சுவாமிநாதர் ஆலயம் (ரோமன் கத்தோலிக்கப் பிரிவு)
# சிவத்தையாபுரம்

## பள்ளிகள்

- அருள்மிகு முத்துமாலை அம்மன் இந்து துவக்கப்பள்ளி
- டி.டி.டி.ஏ (T.D.T.A.) நடுநிலைப்பள்ளி
- ஆர்.சி நடுநிலைப்பள்ளி
- பாரத் ஆங்கிலப்பள்ளி
- நேசனல் ஆங்கிலப்பள்ளி
- அருள்மிகு முத்துமாலை அம்மன் இந்து ஆங்கிலப்பள்ளி
- அருள்மிகு முத்துமாலை அம்மன் இந்து மேல்நிலைப்பள்ளி
# சிவத்தையாபுரம்

## மருத்துவமனைகள்

- அரசு ஆரம்ப சுகாதார நிலையம்
- அரசு கால்நடை மருத்துவமனை
# சிவத்தையாபுரம்

## வங்கிகள்

- தமிழ்நாடு மெர்க்கண்டைல் வங்கி
- கிராமக் கூட்டுறவு வங்கி
- பாண்டியன் கிராம வங்கி
# சிவத்தையாபுரம்

## நூலகம்

- அரசுப் பொது நூலகம்
# சிவத்தையாபுரம்

## திருவிழாக்கள்

### இந்து சமயம்

- ஆடி மாதம் கடைசி செவ்வாய் அன்று நடைபெறும் முத்துமாலை அம்மன் கோவில் கொடைவிழா. (இத்திருவிழா சுற்று வட்டார கிராமங்களில் மிகவும் பிரசித்தி பெற்ற ஒன்று)
- பங்குனி மாதம் கடைசி வெள்ளி அன்று நாராயண சுவாமி கோவில் கொடைவிழா
- தை மாதம் அனைத்து கோவில்களின் வருஷாபிஷேக விழா  
10 நாட்கள் தசராத் திருவிழா, விநாயகர் சதுர்த்தி, கிருஷ்ண ஜெயந்தி, தமிழ் வருடப் பிறப்பு, மகா சிவராத்திரி, கார்த்திகை தீபத் திருவிழா, திருவிளக்கு பூஜை ஆகிய பண்டிகைகள் கொண்டாடப்படுகின்றன.
# சிவத்தையாபுரம்

## திருவிழாக்கள்

### கிறித்தவ சமயம்

- தெய்வீக உயிர்த்தெழுதலின் ஆலயப் பிரதிஷ்டை மற்றும் அசனப் பண்டிகை ஒவ்வொரு ஆண்டும் ஈஸ்டர் பண்டிகை அடுத்து வரும் புதன்கிழமை கொண்டாடப்படும்.  
- புனித சுவாமிநாதர் ஆலயப் பிரதிஷ்டை  
- கிறித்துமசு பண்டிகை, ஆங்கிலப் புத்தாண்டு, ஈஸ்டர், மற்றும் புனித வெள்ளி ஆகிய விழாக்களும் மத பேதமின்றி சிறப்பாக கொண்டாடப்பட்டு வருகிறது.
# சிவத்தையாபுரம்

## தொழில்கள்

- இவ்வூரின் முக்கியத் தொழிலாக விவசாயம் உள்ளது. வாழை, தென்னை, நெல், மற்றும் உளுந்து போன்றவற்றை இவ்வூர் மக்கள் விவசாயம் செய்கிறார்கள். இங்கு உற்பத்தியாகும் வாழை, கேரளம் மற்றும் தமிழகத்தின் பிற பகுதிகளுக்கும் ஏற்றுமதி செய்யப்படுகிறது.
- விவசாயம் மக்களின் முக்கியத் தொழிலாக உள்ளது.
# சிவத்தையாபுரம்

## பேருந்து வசதி

சாயர்புரம் செல்லும் அனைத்துப் பேருந்துகளும் சிவத்தையாபுரம் செல்கின்றன. சாயர்புரம் வழியாக தூத்துக்குடி, திருச்செந்தூர், திருநெல்வேலி, நாகர்கோவில், மதுரை, கோயம்புத்தூர் மற்றும் சென்னை போன்ற நகரங்களுக்கும் தனியார் மற்றும் அரசுப் பேருந்துகள் இயங்குகின்றன.  
சந்தை, தேரி, தோட்டக்காடு, செங்குட்டம், சாலை ஆகியன இவ்வூரில் வழங்கி வரும் சில இடக்குறிப்பு<nowiki/>களாகும்.
# நாகப்பட்டினம் துறைமுகம்

**நாகப்பட்டினம் துறைமுகம்** *(Nagapattinam Port)* தமிழ்நாட்டின் நாகப்பட்டினம் நகரத்திலுள்ள ஒரு சிறு துறைமுகம் ஆகும். நாகப்பட்னம் அல்லது நாகப்பட்டம் துறைமுகம் என்ற பெயர்களாலும் இத்துறைமுகம் அழைக்கப்படுகிறது. வங்காள விரிகுடா கடற்கரையில் ஓர் இயற்கை துறைமாக இது அமைந்துள்ளது. இடைக்கால சோழர்களின் காலத்தில் இந்த துறைமுகம் முக்கியத்துவம் பெற்றிருந்தது. வர்த்தகம் மற்றும் கிழக்கு நோக்கி கடற்படை பயணங்களுக்கு அவர்களின் முக்கியமான துறைமுகமாக செயல்பட்டது.
நாகப்பட்டினம் மற்றும் நாகூர் துறைமுகங்கள் குறித்து 16-ம் நூற்றாண்டின் பிற்பகுதியிலிருந்தே வரலாற்றுக் குறிப்புகள் கிடைக்கின்றன. இத்துறைமுகம் போர்த்துகேயர்களின் முதன்மை துறைமுகமாக விளங்கியது. 1660 ஆம் ஆண்டில் டச்சுக் காரர்கள் இதனைக் கைப்பற்றினர். 1781 வரை அவர்கள் வசமே நாகப்பட்டினம் துறைமுகம் இருந்து வந்தது. இங்கு பயணியர் கப்பல்களும் சரக்குக் கப்பல்களும் வந்து போயின. நாகூரைச் சேர்ந்த இசுலாமிய வணிகர்கள் கடல் வணிகத்தில் பெரிதும் பங்கேற்றனர். 1781 ஆம் ஆண்டில் பிரித்தானிய கிழக்கிந்திய நிறுவனம் துறைமுகத்தைக் கைப்பற்றியது. கோரமண்டல் பகுதியில் தூத்துக்குடி துறைமுகம் முதன்மையான துறைமுகமாக மாறும்வரை காலனி நாடுகளின் அரசுகளுக்கு நாகப்பட்டினம் துறைமுகம் ஒரு முக்கியத் துறைமாக இருந்துவந்தது.
# நாகப்பட்டினம் துறைமுகம்

## வரலாறு

இடைக்கால சோழர்கள் காலத்தில் நாகப்பட்டினம் துறைமுகம் போர்த்துக்கீசியர்களால் கைப்பற்றப்பட்டது. அவர்கள் வர்த்தகம் மேற்கொள்ளவும் கிழக்கு நோக்கிய கடற் பயணங்களுக்கும் முக்கிய துறைமுகமாக பயன்படுத்தப்பட்டது.
16 ஆம் நூற்றாண்டின் முற்பகுதியில் போர்த்துகீசியர்கள் துறைமுகத்தின் மூலம் நாகப்பட்டினம் நகரத்துடன் வணிக தொடர்புகளைத் தொடங்கினர். 1554 இல் அங்கு ஒரு வணிக மையத்தையும் நிறுவினர். மேலும் போர்த்துகீசியர்கள் இந்நகரத்தில் மதபோதனை நிறுவனத்தையும் நடத்தினர் .  
1658 ஆம் ஆண்டில் டச்சுக்காரர்கள் தஞ்சாவூர் மன்னர் விசயநாயக்கரிடம் ஒரு உடன்படிக்கை செய்து கொண்டனர். சனவரி 5, 1662 ஆம் ஆண்டில் அந்த ஒப்பந்தம் கையெழுத்தானது. இதன்படி நாகப்பட்டினம் துறைமுகம், புத்தூர், முட்டம், பொருவலாஞ்சேரி, அந்தானப்பேட்டை, கருரேப்பங்காடு, அழிங்கிமங்கலம், சங்கமிரங்கங்கலம், சங்கமதிங்கலம் , நரியங்குடி ஆகிய பத்து கிராமங்கள் போர்த்துகீசியர்களிடமிருந்து டச்சுக்காரர்கள்வசம் ஒப்படைக்கப்பட்டது. தஞ்சாவூரின் முதலாவது மராட்டிய மன்னர் ஈகோசி மற்றும் டச்சுக்காரர்களுக்கிடையேயான ஒப்பந்தத்தின்படி, நாகப்பட்டினமும் அதைச்சுற்றியுள்ள கிராமங்கள் அனைத்தும் 1676 டிசம்பர் 30 அன்று டச்சுக்காரர்களிடம் ஒப்படைக்கப்பட்டன. 1690 ஆம் ஆண்டு டச்சு கோரமண்டலின் தலைநகரம் புலிக்காட்டில் இருந்து நாகப்பட்டினத்திற்கு மாற்றப்பட்டது .  
1781 ஆம் ஆண்டில் பிரித்தானியர்கள் மற்றும் பிரெஞ்சு கடற்படைகளுக்கு இடையிலான இரண்டு கடற்படைப் போர்கள் நாகப்பட்டினம் கடற்கரையில் நிகழ்ந்த பின்னர் இந்த நகரம் ஆங்கிலேயர்களின் கைகளில் விழுந்தது. நாகப்பட்டினம் போர் என்று அது அறியப்படுகிறது. முதலில் 1758 ஆம் ஆண்டில் தொடங்கிய ஏழு வருடப் போரின் ஒரு பகுதியாகவும், இரண்டாவது 1782 இல் அமெரிக்க புரட்சிகரப் போரின் ஒரு பகுதியாகவும் இப்போர் கருதப்படுகிறது. 1781 ஆம் ஆண்டில் டச்சுக்காரர்களிடமிருந்து ஆங்கிலேயர்களால் இந்த நகரம் கைப்பற்றப்பட்டது. 1780 இல் டச்சுக்கார்ர்கள் முறையாக போருக்குள் வந்திருந்தனர்.1784 இல் டச்சு மற்றும் பிரித்தானியர் சமாதான உடன்பாட்டை எட்டியபோது நாகப்பட்டினம் முறையாக ஆங்கிலேயர்களிடம் ஒப்படைக்கப்பட்டது. நாகூரைத் தலைமையகமாக கொண்ட 277 கிராமங்கள் கிழக்கிந்திய கம்பெனியிடம் ஒப்படைக்கப்பட்டன.  
1799 முதல் 1845 வரை நாகப்பட்டினம் தஞ்சாவூர் மாவட்டத்தின் தலைமையிடமாக ஆக்கப்பட்டிருந்தது. இந்த நகரம் மெட்ராசு மாகாணத்தின் முக்கிய துறைமுகங்களில் ஒன்றாக இருந்தது. தரங்கம்பாடி மற்றும் தூத்துக்குடி துறைமுகங்கள் சேர்க்கப்பட்ட பின்னர் துறைமுகம் சரிவை சந்தித்தது. 2004 ஆம் ஆண்டில் நிகழ்ந்த இந்தியப் பெருங்கடல் பூகம்பத்தைத் தொடர்ந்து ஏற்பட்ட சுனாமியால் கடுமையாக பாதிக்கப்பட்ட துறைமுகங்களில் இந்த துறைமுகமும் ஒன்றாகும் .
# நாகப்பட்டினம் துறைமுகம்

## அமைவிடம்

நாகப்பட்டினம் துறைமுகம் குதுவாயர் ஆற்றின் வாயில் வங்காள விரிகுடாவில் அமைந்துள்ளது.
# நாகப்பட்டினம் துறைமுகம்

## வர்த்தகம்

நாகப்பட்டினம் சோழப் பேரரசின் மிக முக்கியமான துறைமுகமாக இருந்தது. ராசேந்திர சோழனின் அனைத்து கிழக்கு கடற்படை பயணங்களும் துறைமுகத்தின் வழியாகவே நிகழ்ந்துள்ளன. இந்த துறைமுகத்தை டச்சுக்கார்ர்கள், போர்த்துகீசியர்கள் மற்றும் பிரித்தானியர்கள் போன்ற அயல்நாட்டினர்கள் கோரமண்டல் கடற்கரையின் முக்கிய துறைமுகங்களில் ஒன்றாக கருதி வர்த்தக நோக்கங்களுக்காகப் பயன்படுத்தினர் பிரித்தானியர்கள் காலத்தில் துறைமுகத்திலிருந்து இலங்கைக்கு பிரதான ஏற்றுமதியாக பெரும்பாலும் அரிசி, சுருட்டு, புகையிலை மற்றும் தோல் போன்றவை அனுப்பப்பட்டன. நாகப்பட்டினத்தின் வர்த்தகம் பெரும்பாலும் இலங்கை, நீரிணை குடியேற்றங்கள், பர்மா மற்றும் ஐக்கிய இராச்சியம் மற்றும் எசுப்பானியாவுடன் நடைபெற்றது . இந்த துறைமுகம் சிங்கப்பூருக்கு பயணிகள் போக்குவரத்தையும் வழங்கியது, ஆனால் ஒரு தீ விபத்து காரணமாக அது கைவிடப்பட்டது {sfn|*The Hindu Business Line*|20 January 2012}}. இன்றைய நவீன துறைமுகத்தில் வணிக துறைமுக வளாகம் மற்றும் கப்பல்துறை போன்ற வசதிகள் உள்ளன. அவை சிறந்த முறையில் பாதுகாக்கப் பட்டு பராமரிக்கப்படுகின்றன . குறைந்த அளவு சமையல் எண்ணெய் இறக்குமதியை மட்டுமே துறைமுகம் கையாளுகிறது . நாகாப்டினம் கலங்கரை விளக்கம் 1869 ஆம் ஆண்டில் ஆங்கிலேயர்களால் துறைமுக வளாகத்திற்குள் கட்டப்பட்டது. இதுவே முதல் வழக்கமான 20 மீட்டர் உயர (66 அடி) கலங்கரை விளக்கம் கோபுரம் ஆகும் . துறைமுகமும் கலங்கரை விளக்கமும் இந்திய அரசின் கீழ் தமிழ்நாடு கடல் வாரியத்தால் பராமரிக்கப்படுகின்றன
# நாகப்பட்டினம் துறைமுகம்

## துறைமுக மேம்பாடு

நாகப்பட்டினம் துறைமுகத்தை பொது - தனியார் கூட்டாண்மை அடிப்படையில், 380 கோடி ரூபாய் செலவில், அனைத்து பருவ கால நிலைக்கேற்ப, ஆழ்கடல் கப்பலணை மற்றும் பசுமைச் சூழலுடன் கூடிய துறைமுகமாக மேம்படுத்த தமிழ்நாடு அரசு திட்டமிட்டுள்ளது. இந்த துறைமுக மேம்பாட்டினால், இதன் சுற்றுப் பகுதிகளில் உள்ள தொழிற்சாலைகளுக்கு தேவையான, துறைமுக இணைப்பு வசதி கிடைக்கும். தொழில் வளர்ச்சியில் பின்தங்கியுள்ள இப்பகுதியில், வேலைவாய்ப்பு வசதியும், பொருளாதார வசதியும் ஏற்படும்..
# சங்ககாலத் தண்டனை

சங்ககால அரசர்கள் போரில் பிடிபட்ட அரசர்களைச் சிறையிலிட்டுத் தண்டனை வழங்கியிருக்கிறார்கள்.
- போரில் பிடிபட்ட அரசன் சேரமான் கணைக்கால் இரும்பொறை நாயைப்போல் சங்கிலியால் பிணிக்கப்பட்டு இழுத்து வரப்பட்டுச் சிறையில் அடைக்கக்கப்பட்டு இருக்கிறான். சிறைக் காவலர்களும் அவனிடம் மனிதாபிமானம் கூடக் காட்டவில்லை.
- இமயவரம்பன் நெடுஞ்சேரலாதன் தன்னை எதிர்த்த யவனரிடமிருந்த பொருள்களையெல்லாம் கவர்ந்துகொண்டு அவர்கள் தலையில் நெய் ஊற்றி வழிய வழிய இழுத்து வந்திருக்கிறான்.
- கடல்பிறக்கோட்டிய செங்குட்டுவன் மோகூர் அரசன் பழையன் போரில் தோற்றபோது அவனது காவல்மரம் வேம்பை வெட்டி, அதனைத் தனக்கு முரசு செய்துகொள்வதற்காகத் தன் நாட்டுக்குக் இழுத்துக் கொண்டு வர, போரில் மாண்ட பகைவீரர்களின் மனைவியரின் கலைந்த தலைமுடியைக் கயிறு திரிக்கப் பயன்படுத்தியிருக்கிறான்.
- அழும்பில் அரசன் பெரும்பூட் சென்னி தன் படைத்தலைவன் பழையனை வீழ்த்திய எழுவர் கூட்டணியோடு தானே முன்னின்று போரிட்டு அகப்பட்ட கணையனைக் கழுமலத்துக்குக் கொண்டுவந்து சிறையிலிட்டான்.
# சங்ககாலத் தண்டனை

## மக்கள் மன்றம் வழங்கிய தண்டனை

- சங்ககாலத்தில் கள்ளூர் மக்கள் மன்றம் பெண்ணைக் காதலித்துப் பழகியபின் இல்லையென்று மறுத்த குற்றம் செய்தவனை ஊர்மரத்திலே கட்டித் தலையில் சுண்ணாம்பு நீறு கொட்டித் தண்ணீர் ஊற்றி அவன் அழகை அழித்துத் தீர்ப்பு வழங்கித் தண்டித்திருக்கிறார்கள்
- அன்னி மிஞிலியின் தந்தை மாடு மேய்த்துக்கொண்டிருந்தான். அவன் சோர்ந்திருந்தபோது அவனது மாடு அடுத்தவர் விளைச்சலை மேய்ந்துவிட்டது என்பதற்குத் தண்டனையாக மேய்த்தவனின் கண்ணையே தோண்டும் தண்டனை வழங்கப்பட்டிருக்கிறது.
- வரைவின் மகளிர் தவறு செய்தால் அவர் தலையில் சுட்ட ஏழு செங்கற்களை ஏற்றி ஊரைச் சுற்றிக் கொண்டு வருவர். குற்றம் சுமத்தப்பட்டு தலையில் சுட்டமண் செங்கல் ஏற்றிக் கொண்டுவரப்படாத பொதுமகளிர் மதுரையில் வாழ்ந்ததாகச் சிலப்பதிகாரம் குறிப்பிடுகிறது.
# சென்னை உயர்மட்ட விரைவுச்சாலைகள்

**சென்னை உயர்மட்ட விரைவுச்சாலைகள்** (*Chennai Elevated Expressways*) சென்னை மாநகரத்தில் சாலைப் பிணைப்புகளை மேம்படுத்த சென்னை பெருநகர் வளர்ச்சிக் குழுமத்தால் திட்டமிடப்பட்டுள்ள இரண்டாம் முழுமைத் திட்டத்தின் ஓர் அங்கமாகும்.
# சென்னை உயர்மட்ட விரைவுச்சாலைகள்

## சாலை நடைகள்

இடைக்காலத் திட்டமாக ஐந்து சாலைநடைகள் உயரத்தில் அமைக்கப்பட உள்ளன.  
| வகை | நெடுக/குறுக்கே | துவக்கம் | முடிவு | வழி | நீளம் (கிமீ) | செலவு கோடிகளில் (மதிப்பீடு) | நிகழ்நிலை |
| --- | --- | --- | --- | --- | --- | --- | --- |
| உயரத்திலமைந்த சாலை | ஆற்காடு சாலை | வடபழனி | போரூர் | 300 |  |  |  |
| உயரத்திலமைந்த சாலை | திருவொற்றியூர் நெடுஞ்சாலை | சுங்கச்சாவடி | எர்ணாவூர் பாலம் | 250 |  |  |  |
| உயரத்திலமைந்த சாலை | இராசாசி சாலை | பாரி முனை | சுங்கச்சாவடி | 350 |  |  |  |
| உயரத்திலமைந்த சாலை | நுங்கம்பாக்கம் நெசுஞ்சாலை | வள்ளுவர் கோட்டம் நெடுஞ்சாலை, மெக்நிக்கல்சு நெடுஞ்சாலை, கல்லூரிச் சாலை மற்றும் அடோசு சாலை | 300 |  |  |  |  |
| உயரத்திலமைந்த சாலை | பெரும் தென் நீள்நெடுஞ்சாலை | சென்னைத் துறைமுகம் | தாம்பரம் | 1400 |  |  |  |  
பின்வரும் 12 சாலைநடைகள் தொலைநோக்குத் திட்டங்களாக முன்மொழியப்பட்டுள்ளன
| வகை | நெடுக/குறுக்கே | துவக்கம் | முடிவு | வழி | நீளம் (கிமீ) | செலவு கோடிகளில் (மதிப்பீடு) | நிகழ்நிலை |
| --- | --- | --- | --- | --- | --- | --- | --- |
| உயரத்திலமைந்த சரக்குச் சாலை | எண்ணூர் துறைமுகம் (வடக்கு வாயில்) | தே.நெ.5 | தச்சூர் | 100.68 |  |  |  |
| உயரத்திலமைந்த சரக்குச் சாலை | எண்ணூர் துறைமுகம் (வடக்கு வாயில்) | TPP (திருவொற்றியூர் பொன்னேரி-பஞ்செட்டி சாலை) | வள்ளூர் | 142.98 |  |  |  |
| உயரத்திலமைந்த சரக்குச் சாலை | கடற்கரை | எண்ணூர் துறைமுகம் | சென்னை துறைமுகம் | 1500 |  |  |  |
| உயரத்திலமைந்த சாலை | அண்ணா சாலை | 750 |  |  |  |  |  |
| உயரத்திலமைந்த சாலை | ஈவெரா சாலை | 600 |  |  |  |  |  |
| உயரத்திலமைந்த சாலை | காமராசர் சாலை | 480 |  |  |  |  |  |
| உயரத்திலமைந்த சாலை | இராசீவ் காந்தி சாலை (ஐடி விரைவுச்சாலை) | 900 |  |  |  |  |  |
| உயரத்திலமைந்த சாலை | ஆற்காடு சாலை | 360 |  |  |  |  |  |
| உயரத்திலமைந்த சாலை | அமிஞ்சிக்கரை | இசுடெர்லிங் சாலை | 225 |  |  |  |  |
| உயரத்திலமைந்த சாலை | கத்திவாக்கம் நெடுஞ்சாலை | 600 |  |  |  |  |  |
| உயரத்திலமைந்த சாலை | திருவொற்றியூர் நெடுஞ்சாலை | மன்றோ சிலை | மணலி | 600 |  |  |  |
| உயரத்திலமைந்த சாலை | தே.நெ.45 | கத்திப்பாரா | தாம்பரம் | 1350 |  |  |  |  
- ஒப்பந்தப் புள்ளிகள் பெறும்போது திருத்தப்பட்ட மதிப்பீடு.
# சென்னை உயர்மட்ட விரைவுச்சாலைகள்

## மற்ற சாலைநடைகள்

முழுமைத் திட்டத்தில் வரையப்பட்டுள்ளதைத் தவிர சென்னை மாநகராட்சி, சென்னைத் துறைமுகம் மற்றும் எண்ணூர் துறைமுகம் ஆகியன கூடுதலாக திட்டமிட்டுள்ள சாலைநடைகள் பின்வருவன ஆகும்:
| வகை | நெடுக/குறுக்கே | துவக்கம் | முடிவு | வழி | நீளம் (கிமீ) | செலவு கோடிகளில் (மதிப்பீடு) | நிகழ்நிலை |
| --- | --- | --- | --- | --- | --- | --- | --- |
| உயரத்திலமைந்த சரக்குச் சாலை | தே.நெ.5 | மதுரவாயில் | சிறீபெரும்புதூர் உலர் துறைமுகம் | 20 (ஏறத்தாழ) | தகமைக்கு முந்தைய ஆய்வில் |  |  |
| உயரத்திலமைந்த சாலை | சர்தார் படேல் சாலை | ஆல்டா | மத்திய கைலாசு சந்திப்பு | 3.6 {ஏறத்தாழ} | 100 | JNNURM திட்டத்தில் முன்மொழியப்பட்டுள்ளது | } |
# கத்தேரி தேக்கக்விதா

**கத்தேரி தேக்கக்விதா**, (1656 – ஏப்ரல் 17, 1680), (திருமுழுக்கு பெயர்: **கேத்ரின் தேக்கக்விதா**) என்றும் **மோகாக்கியரின் லில்லி மலர்** என்றும் அறியப்படுபவர் ஒரு அல்கோன்குயின்-மோகாக்கிய கத்தோலிக்க கன்னியரும், பொது நிலைத்துறவியும் ஆவார். இவர் தற்போது நியூ யோர்க் மாநிலம் அமைந்துள்ள இடத்தில் பிறந்தவர். இவர் சிறுவயதில் பெரியம்மையால் தாக்கப்பட்டு பிழைத்தவர் ஆவார். இவர் இளமையிலேயே பெற்றோரை இழந்தவர். இவர் தனது 19ஆம் அகவையில் கத்தோலிக்கத்துக்கு மதம் மாறித் திருமுழுக்கு பெற்றார். இதன்பின் இவர் தனது வாழ்நாளை இயேசு சபை மறைபணி தளமான மொண்ட்ரியாலில் உள்ள கானாவாக்கே கிராமத்தில் கழித்தார்.  
இவர் தனது 24ஆம் அகவையில் கற்பு நிலை உறுதிபூண்டார். தனது நல்லொழுக்கத்திற்கும் கற்பு நிலைக்கும் பேர்போன இவர் தனது கடும் தவ முயற்சிக்காக அறியப்படுகின்றார். இவர் கத்தோலிக்கத்துக்கு மதம் மாறியதால் தனது சொந்த குடும்பத்தாலும், இனத்தாலும் ஒதுக்கப்பட்டார்.  
அமெரிக்க முதற்குடிமக்களுள் திருச்சபையின் பீட மகிமை அளிக்கப்பட்ட முதல் பெண் இவர் ஆவார். இவருக்குத் திருத்தந்தை இரண்டாம் அருள் சின்னப்பர் 1980இல் அருளாளர் பட்டம் அளித்தார். திருத்தந்தை பதினாறாம் பெனடிக்ட், அக்டோபர் 21, 2012இல் புனித பேதுரு பேராலயத்தில் இவருக்குப் புனிதர் பட்டம் அளித்தார். பல்வேறு அதிசயங்களும் இயற்கைக்கு மீறிய நிகழ்வுகளும் இவரது மரணத்திற்கு பின்னர் நிகழ்ந்துள்ளதாகக் கூறப்படுகின்றது.
# கத்தேரி தேக்கக்விதா

## பெற்றோரும் இளம் பருவமும்

திருமுழுக்கின்போது *கேத்ரின்* என்று பிரஞ்சு மொழிவடிவத்தில் கொடுக்கப்பட்ட பெயரே "கத்தேரி" (*Kateri*) என்று வழங்கலாயிற்று. கத்தேரி தேக்கக்விதா பிறந்த ஆண்டு சுமார் 1656 ஆகும். அமெரிக்க முதற்குடி மக்களின் ஒரு பிரிவாகிய மோகாக் இனத்தவராகிய கத்தேரி பிறந்த ஊரின் பெயர் ஓசர்நினோன். அது இன்றைய நியூயார்க் மாநிலத்தில் உள்ள ஓரிஸ்வில் (*Auriesville*) நகருக்கு அருகில் உள்ளது.  
கத்தேரியின் தந்தை பெயர் கென்னெரோன்குவா ஆகும். அவர் மோகாக் இனத்தின் ஒரு பெருந்தலைவராக இருந்தார். கத்தேரியின் தாய் பெயர் தாகாஸ்குயித்தா (*Tagaskouita*). அவர் கத்தோலிக்க சபை உறுப்பினராக இருந்தார். அல்கோன்குவின் இனத்தவரான அவர் கவர்ந்துசெல்லப்பட்டு பின்னர் மோகாக் இனத் தலைவரின் மனைவி ஆனார். இளவயதில் தாகஸ்குயித்தாக்கு மொண்ட்ரியால் மாநிலத்தில் பிரஞ்சு கத்தோலிக்க மறைபரப்பாளர்கள் திருமுழுக்குக் கொடுத்துக் கத்தோலிக்க முறைப்படி கல்வியும் கற்பித்திருந்தனர். மோகாக் போர்வீரர்கள் அவரைக் கைதியாகப் பிடித்து, தமது பிரதேசத்துக்குக் கொண்டுசென்றனர். பின்னர் அவர் மோகாக் இனத்தலைவரான் கென்னெரோன்குவாவை மணந்துகொண்டார்.
# கத்தேரி தேக்கக்விதா

## கத்தேரியின் குணநலன்கள்

கத்தேரி மிகவும் அடக்கமான பெண் என்றும், கேளிக்கைக் கூட்டங்களில் பங்கேற்காதவர் என்றும் அவருடைய வரலாற்றை எழுதிய இயேசு சபையினர் கூறுகின்றனர். அவர் தம் உடலில் ஏற்பட்டிருந்த தழும்புகளை மறைக்கும் வண்ணம் தலையில் ஒரு போர்வையைச் சுற்றியிருந்தார். அநாதையாக இருந்தபோது பெரும்பாலும் அவருடைய விரிந்த குடும்பத்தினர் அவரைப் பராமரித்தனர். அவருடைய தாயின் குடும்பத்தினர் வாழ்ந்த பொதுவீட்டில் (*longhouse*) அவரும் வாழ்ந்திருப்பார்.  
மோகாக் ஆற்றுக்குத் தென்பகுதியில் மோகாக் மக்கள் தம் புதிய குடியிருப்பை அமைத்து அதற்குக் கானவாகா (*Caughnawaga*) என்று பெயரிட்டனர். 1667இல் கத்தேரிக்கு 11 வயது நடந்தபோது மோகாக் குடியிருப்புக்கு ஜாக் ஃப்ரெமென், ஜாக் ப்ரூயாஸ், ஜான் பியெரோன் என்னும் இயேசு சபையினர் மூவர் வந்தனர். அவர்களைக் கத்தேரி சந்தித்தார். இயேசு சபையினரோடு தொடர்பு ஏற்பட்டால் கத்தேரி கிறித்தவ மறையைத் தழுவிவிடுவாரோ என்று அஞ்சினார் கத்தேரியின் மாமனார். அவருடைய ஒரு மகள் ஏற்கனவே கிறித்தவத்தைத் தழுவியதன் காரணமாக மோகாக் குடியிருப்பாகிய கானவாகாவை விட்டு, மொண்ட்ரியால் அருகே அமைந்திருந்த கத்தோலிக்க மறைத் தளமான கானவாக்கே என்னும் இடத்துக்குப் போய்விட்டிருந்தார்.  
கத்தேரிக்கு 18 வயது ஆனபோது, 1675ஆம் ஆண்டின் வசந்த காலத்தில் இயேசு சபைத் துறவி ஜாக் தெ லாம்பெர்வில் (*Jacques de Lamberville*) என்பவர் கத்தேரிக்கு கிறித்தவ மறை பற்றிய போதகம் வழங்கினார்.
# கத்தேரி தேக்கக்விதா

## கானவாக்கே தளத்தில் வாழ்க்கை

கிறித்தவத்தைத் தழுவிய அமெரிக்க முதற்குடி மக்களில் பெரும்பான்மையோர் பெண்களே. அவர்கள் கிறித்தவத்துக்கே உரித்தான பண்பாகக் கருதப்பட்ட பிறரன்பு உதவியை நாடி வாழ்ந்தார்கள். தம் உடலையும் ஆன்மாவையும் கடவுளுக்குக் கையளித்தார்கள். தவ முயற்சிகளால் தங்கள் உடல் இச்சைகளை அடக்கினார்கள். மோகாக் இனத்தவரிடையே இத்தகைய பழக்கங்கள் இருந்தன. குறிப்பாக, போர்வீரர்கள் தவ முயற்சிகள் செய்து உடலின் நாட்டங்களை அடக்கி ஆண்டதுண்டு.  
தந்தை ஷோசத்தியே கானவாக்கே மறைத்தளத்துக்கு வந்தது கத்தேரி அங்கு போய்ச்சேர்ந்த 1677இல் ஆகும். அமெரிக்க முதற்குடி மக்களுள் சிறந்த பக்தியுடைய பெண்ணாகக் கத்தேரி திகழ்ந்ததை அவர் குறிப்பிட்டுள்ளார்.  
கத்தேரி ஒரு புனிதமான பெண் என்பதை ஷோஷத்தியே விரைவிலேயே புரிந்துகொண்டார். அமெரிக்க முதற்குடி மக்களிடம் நேரடியாகப் பழகி அவர்களுடைய கலாச்சாரத்தைப் படிப்படியாக அறிந்த ஷோஷத்தியே அவர்களிடையே நிலவிய நற்பண்புகளைப் புகழ்ந்துரைக்கிறார். அவர்களைப் பற்றிய சில தவறான எண்ணங்களை அவர் மாற்றிக்கொண்டார். குறிப்பாக, கத்தேரி பிறரன்பு, சுறுசுறுப்பு, தூய்மை, துணிவு ஆகிய நற்பண்புகளைக் கொண்டிருந்ததாக அவர் குறிப்பிடுகிறார்.  
கத்தேரியின் வாழ்க்கை வரலாற்றை எழுதிய கோலனெக் கத்தேரியின் கன்னிமையைப் போற்றி உரைக்கின்றார்.
# கத்தேரி தேக்கக்விதா

## கத்தேரி கிறித்தவ குழுக்களை உருவாக்கச் செய்த முயற்சி

கத்தேரியும் மரி-தெரேசும் ஒரு குழுவை உருவாக்க முயன்றனர். அமெரிக்க முதற்குடி கிறித்தவர்களை ஒன்றுசேர்த்து ஒரு துறவறக் குழுவை உருவாக்க அவர்கள் முயன்றதை இயேசு சபையினர் ஆதரிக்கவில்லை. அவர்களுக்குக் கிறித்தவத்தில் ஆழ்ந்த பிடிப்பு இன்னும் உருவாகவில்லை என்று இயேசு சபையினர் கருதியதே இதற்குக் காரணம்.:
- "மோகாக்கின் லில்லி மலர்"
- "மோகாக் பெண்மணி"
- "தூய, மென்மைமிகு லில்லி"
- "உண்மை மனிதரிடையே உதித்த மென்மலர்"
- "தூய்மைமிகு லில்லி"
- "புதிய உலகின் புது வெள்ளி"
- "செந்நிற மக்களிடையே பூத்த எழில்மிகு மலர்"  
கத்தேரியிடம் துலங்கிய நற்பண்புகள் அமெரிக்க முதற்குடி மக்களின் கலாச்சாரத்துக்கும் ஐரோப்பிய கலாச்சாரத்துக்கும் இடையே நல்லெண்ணத்தையும் புரிதலையும் கொணர்ந்த ஒரு பாலம்போல அமைந்தன.
# கத்தேரி தேக்கக்விதா

## கத்தேரிக்கு அளிக்கப்பட்ட வணக்கம்

.]]  
கத்தேரி இறந்த சில காலத்திற்குள் அவர் பொதுமக்களால் மொண்ட்ரியால் நகரத்தின் பாதுகாவலராகவும், அமெரிக்க முதற்குடி மக்களின் பாதுகாவலராகவும் வணக்கத்துடன் ஏற்கப்பட்டார். அவர் இறந்து ஐம்பது ஆண்டுகள் கடந்தபின் மெக்சிக்கோ நாட்டில், முதற்குடி மக்களுக்கென்று ஒரு கன்னியர் மடம் நிறுவப்பட்டது. அக்கன்னியர் கத்தேரி தேக்கக்விதாவுக்குப் புனிதர் பட்டம் கிடைக்க வேண்டும் என்று வேண்டுதல் நடத்திவந்தனர்.  
ஐக்கிய அமெரிக்க நாடுகளில், கத்தோலிக்கர் கத்தேரி புனிதர் பட்டம் பெறுவதற்கான நடைமுறையை 1884இல் தொடங்கினார்கள். கானடா கத்தோலிக்கரும் அவ்வாறே செய்தனர்.  
1943, சனவர் 3ஆம் நாள் திருத்தந்தை பன்னிரண்டாம் பயஸ் கத்தேரி தேக்கக்விதாவுக்கு வணக்கத்துக்குரியவர் என்னும் பட்டம் வழங்கினார்.  
கத்தேரிக்கு முத்திப்பேறு பெற்ற பட்டம் திருத்தந்தை இரண்டாம் யோவான் பவுலால் 1980, சூன் 22ஆம் நாள் வழங்கப்பட்டது.
# கத்தேரி தேக்கக்விதா

## கத்தேரிக்குப் புனிதர் பட்டம் அளிக்கப்பட ஏற்பாடு

கத்தேரி தேக்கக்விதாவை நோக்கி வேண்டுதல் நிகழ்த்தியதன் பயனாக நிகழ்ந்ததாகக் கூறப்பட்ட இரண்டாவது புதுமையை அடிப்படையாகக் கொண்டு, திருத்தந்தை பதினாறாம் பெனடிக்ட் கத்தேரிக்கு புனிதர் பட்டம் வழங்குவதற்கு 2011, திசம்பர் 19இல் வழிவகுத்தார்.  
கத்தேரி தேக்கக்விதா 2012, அக்டோபர் 21ஆம் நாள் புனிதர் நிலைக்கு உயர்த்தப்படுவார் என்னும் அறிவிப்பைப் திருத்தந்தை பதினாறாம் பெனடிக்ட் 2012 பெப்ருவரி 18ஆம் நாள் வெளியிட்டார்.  
அந்நாளில் கீழ்வரும் எழுவருக்கு புனிதர் பட்டம் வழங்கப்பட்டது:
- கத்தேரி தேக்கக்விதா (அமெரிக்க முதற்குடி மக்களிடமிருந்து வரும் முதல் புனிதர்
- மேரியான் கோப் (ஹவாயி இராச்சியத்தில் தொழுநோயாளருக்குப் பணிபுரிந்த பிரான்சிஸ்கு சபைப் பெண்துறவி)
- பேத்ரோ கலூங்சோத் (17ஆம் வயதில் கிறித்தவ நம்பிக்கைக்காகக் கொல்லப்பட்ட பிலிப்பீனோ மறைச்சாட்சி)
- ஜாக் பெர்த்யூ (மடகாஸ்காரில் கிறித்தவ நம்பிக்கையின் பொருட்டு மறைச்சாட்சியாக உயிர்துறந்த இயேசு சபைத் துறவி - 19ஆம் நூற்றாண்டு)
- கார்மென் சால்லெஸ் இ பராங்குவேராஸ் (எசுப்பானிய நாட்டுப் பெண் துறவி; குழந்தைகளுக்குக் கல்வியறிவு அளிக்க ஒரு துறவற சபையை 1892இல் நிறுவியவர்)
- ஜொவான்னி பட்தீஸ்தா பீயாமார்த்தா - 1900இல் ஒரு துறவற சபையை நிறுவிய இவர் இத்தாலியின் பிரேஷியாவில் கத்தோலிக்க அச்சகத்தையும் வெளியீட்டு நிறுவனத்தையும் ஏற்படுத்தினார்)
- அன்னா ஷேஃபர் (19ஆம் நூற்றாண்டு செருமானியப் பொதுநிலைப் பெண்மணி. இவர் கொதிகலத்தில் விழுந்ததால் ஏற்பட்ட புண்கள் காரணமாக வாழ்நாள் முழுதும் துன்புற்றவர். நோய்நொடிகளால் துன்புறுவோருக்கு நம்பிக்கையளிக்கும் ஒருவர்)
# கத்தேரி தேக்கக்விதா

## அமெரிக்க முதற்குடி மக்களிடையே முதல் புனிதர் கத்தேரி

புனித கத்தேரி தேக்கக்விதா அமெரிக்க முதற்குடி மக்களிடையே கத்தோலிக்க திருச்சபையால் புனிதர் நிலைக்கு உயர்த்தப்படுகின்ற முதல் நபர் ஆவார்.
# கத்தேரி தேக்கக்விதா

## மூன்று தேசிய திருத்தலங்கள்

கத்தேரி தேக்கக்விதாவுக்கு ஐக்கிய அமெரிக்க நாடுகளில் மூன்று தேசிய திருத்தலங்கள் அர்ப்பணிக்கப்பட்டுள்ளன. அவை:
- நியூயார்க் மாநிலத்தில் ஃபோண்டா நகரில் அமைந்த திருத்தலம்;
- வட அமெரிக்க மறைச்சாட்சிகளின் திருத்தலம், ஓரிஸ்வில், நியூயார்க்;
- அமல உற்பவ அன்னை தேசிய திருத்தலப் பெருங்கோவில், வாஷிங்டன்.
# கத்தேரி தேக்கக்விதா

## கத்தேரிக்கு திருச்சிலைகள்

கத்தேரிக்கு வணக்கம் செலுத்தும் வகையில் கீழ்வரும் இடங்களில் திருச்சிலைகள் நிறுவப்பட்டுள்ளன:
- கானடா நாட்டில், கெபெக் நகரத்தில் உள்ள போப்ரே புனித அன்னா பெருங்கோவில்
- ஐக்கிய அமெரிக்க நாடுகளில், நியூ மெக்சிக்கோ மாநிலத்தின் சாந்தா ஃபே (*Santa Fe*) நகரில் உள்ள புனித பிரான்சிசு அசிசி பெருங்கோவில்
# கத்தேரி தேக்கக்விதா

## கலைப்படைப்பு

ஐக்கிய அமெரிக்க நாடுகளில், கலிபோர்னியா மாநிலத்தின் ஓரன்ஜ் மாவட்டத்தில் உள்ள சான் ஹுவான் கப்பிஸ்த்ரானோ பெருங்கோவிலிலும் கத்தேரி தேக்கக்விதாவின் சிலை உள்ளது. அக்கோவிலில் 2007ஆம் ஆண்டு 40 அடி உயரம் கொண்ட கலைப்படைப்பு நடுப்பீடத்தின் பின் சுவரோடு இணைத்து அமைக்கப்பட்டது. அதில் வைக்கப்பட்ட சிலைகளுள் ஒன்று கத்தேரியின் சிலை ஆகும்.
அக்கலைப்படைப்பில் கத்தேரியின் சிலைமேல் வலப்புறம் உள்ளது. பிற சிலைகள்: மேலே சிலுவையில் இயேசு; குவாதலூப்பே அன்னை மரியா (நடு); புனித யோசேப்பு (கீழ் இடது); புனித பிரான்சிசு அசிசி (கீழ் வலது); ஜுனீப்பெரே செர்ரா (மேல் இடது).  
இக்கலைப்படைப்பு எசுப்பானிய கலைஞர்களால் உருவாக்கப்பட்டது.  
ஐக்கிய அமெரிக்க நாடுகளில் விஸ்கான்சின் மாநிலத்தின் லா க்ராஸ் (*La Crosse*) அமைந்துள்ள குவாதலூப்பே அன்னை மரியா திருத்தலத்தில், வெண்கலத்தால் ஆன ஒரு சிலை கத்தேரி முழந்தாட்படியிட்டு இறைவேண்டல் நிகழ்த்துவது போல் காட்டுகிறது. அது சிந்தியா ஹிட்ஷ்லெர் என்னும் கலைஞரால் உருவாக்கப்பட்டது.  
மற்றுமொரு ஆளுயர கத்தேரி சிலை நியூயார்க் மாநிலத்தின் லூவிஸ்டன் நகரில் உள்ள பாத்திமா அன்னை திருத்தலத்தில் உள்ளது.  
நியூயார்க் நகரிலுள்ள புனித பேட்ரிக் பெருங்கோவிலின் முகப்பு வாயிலில் வெண்கலத்தால் ஆன கத்தேரி சிலை செதுக்கப்பட்டுள்ளது.
# கத்தேரி தேக்கக்விதா

## கத்தேரி புரிந்ததாகக் கூறப்படும் புதுமைகள்

மக்கள் கத்தேரியை நோக்கி வேண்டுதல் நிகழ்த்தியதன் பயனாகப் பல புதுமைகள் நடந்ததாகக் கூறப்படுகிறது. இவை பெரும்பாலும் நோயிலிருந்து விடுதலை பெற்று நலம் அடைதலைக் குறித்தவை ஆகும்.
- யோசேப்பு கெல்லாக் ஒரு புரட்டஸ்தாந்து சபைச் சிறுவன். அவனை அமெரிக்க முதற்குடி மக்கள் 18ஆம் நூற்றாண்டில் பிடித்துச் சென்றுவிட்டனர். பின்னர் அச்சிறுவன் தன் சொந்த இடத்துக்குத் திரும்பிச் சென்றான். ஓராண்டுக்குப் பின் அவனுக்குப் பெரியம்மை கண்டது. அப்போது இயேசு சபைத் துறவியர் சிலர் அவனுக்குச் சிகிச்சை அளித்தனர். ஆனால் சிறுவனுக்கு நலம் கிடைக்கவில்லை. அத்துறவியரிடம் கத்தேரியின் மீபொருள்கள் இருந்தன. ஆனால் அவர்கள் புரட்டஸ்தாந்து சபையைச் சார்ந்த அச்சிறுவனின் அவற்றைச் சிறுவனின் உடலில் தொடும்படி வைக்க விரும்பவில்லை. அச்சிறுவன் கத்தோலிக்க சபையைத் தழுவுவதாக இருந்தால் கத்தேரியின் மீபொருள்களை அவன்மீது வைத்து இறைவேண்டல் செய்ய முடியும் என்று அத்துறவியர் கூறினர். அவ்வாறே அச்சிறுவன் கத்தோலிக்க சபையில் சேர்ந்தான். கத்தேரியின் சவப்பெட்டியிலிருந்து எடுக்கப்பட்ட மக்கிப்போன மரத்துண்டை அச்சிறுவனின்மீது வைத்து இறைவேண்டல் செய்யவே, சிறுவன் குணம் பெற்றதாகக் கூறப்படுகிறது.
- 2006இல் வாஷிங்டன் மாநிலத்தில் உடல்தின்னி நுண்ணியிரியால் (*flesh-eating bacterium*)தாக்கப்பட்டான் ஒரு சிறுவன். அவனது உடல்நிலை நாளுக்குநாள் மோசமாகியது. அறுவை சிகிச்சையும் பயனளிக்கவில்லை. அவன் சில நாள்களுக்குள் இறந்துபோவான் என்று மருத்துவர் கூறினர். அவனுக்கு நோயில் பூசுதல் என்னும் திருவருட்சாதனம் ஒரு கத்தோலிக்க குருவால் வழங்கப்பட்டது. அச்சிறுவன் ஒரு பகுதி லூம்மி என்னும் அமெரிக்க முதற்குடி இனத்தவன் என்று இருந்ததால் அவனுடைய பெற்றோர் முதற்குடியைச் சார்ந்த கத்தேரியிடம் வேண்டுதல் நிகழ்த்தினர். அச்சிறுவனின் உற்றார் உறவினர், நண்பர்கள், வகுப்பு மாணவர் உட்பட அனைவரும் வேண்டுதல் நடத்தினர். கத்தேரி மிச்சல் என்னும் துறவற சகோதரியும் அச்சிறுவனின் படுக்கை அருகே சென்று அவனுக்காக இறைவனிடம் மன்றாடியதோடு, அவனுடைய உடலின்மீது கத்தேரியின் எலும்புத் துண்டொன்றை வைத்தார். சிறுவனும் குணம் பெற்று பிழைத்துக் கொண்டான்.  
2012, அக்டோபர் 21ஆம் நாள் கத்தேரி தேக்கக்விதாவுக்கு உரோமையில் புனிதர் பட்டம் வழங்கப்பட்டபோது ஜேக் ஃபிங்க்போன்னர் (*Jake Finkbonner*) என்னும் அச்சிறுவனும் உடனிருந்தான். அவனுக்குப் திருத்தந்தை பதினாறாம் பெனடிக்ட்டின் கைகளிலிருந்து நற்கருணை பெறும் பேறும் கிட்டியது.
# கத்தேரி தேக்கக்விதா

## கத்தேரி தேக்கக்விதா பற்றிய நூல்கள்

கத்தேரியை நேரில் அறிந்து, அவருடைய வாழ்க்கை வரலாற்றை முதன்முதலில் எழுதியோர் ஷோஷத்தியே மற்றும் கோலனெக் என்னும் இரு இயேசு சபைத் துறவியர் ஆவர். அவர்களுடைய நூல்களைத் தொடர்ந்து குறைந்தது 300 நூல்கள் கத்தேரியின் வாழ்க்கையைப் பற்றி 20 மொழிகளில் வெளிவந்துள்ளன.
# கத்தேரி தேக்கக்விதா

## மேல் ஆய்வுக்கு

- Bechard, Henri. "Tekakwitha". *Dictionary of Canadian Biography* (Toronto: University of Toronto Press, 1966), vol. 1.
- Sargent, Daniel. *Catherine Tekakwitha*. New York and Toronto: Longmans, Green and Co., 1936.
- Shoemaker, Nancy. "Kateri Tekakwitha's Tortuous Path to Sainthood," in Nancy Shoemaker, ed. *Negotiators of Change: Historical Perspectives on Native American Women* (New York: Routledge, 1995), p.&nbsp;49–71.
- Steckley, John. *Beyond their Years: Five Native Women's Stories*, Canadian Scholars Press 1999
# இசுமவேல்

**இஸ்மவேல்** அல்லது **இஸ்மாயில்** ( *Yišmaˁel*; *Ismaēl*; ; **) எபிரேய விவிலியம் மற்றும் குர்ஆன் ஆகிய புனித நூலின் ஒரு முக்கிய நபர் ஆவர். மேலும் ஆபிரகாமிர்க்கும் இவர் மனைவியான சாராளின் எகிப்தியப் அடிமை பணிப் பெண் ஆகார்க்குப் பிறந்த முதல் மகன் ஆவர், மேலும் ஆதியாகமம் கணக்கின் படி, இஸ்மவேல் 137 ஆம் அகவையில் மரித்தார்.
# இசுமவேல்

## சொல்லிலக்கணம்

ஆகாரைச் சந்தித்த கர்த்தருடைய தூதனானவர் அவளை விசாரித்தபோது, அவள் பதிலளித்தாள்.என்று சொன்னபோது, அந்தப் பேச்சிலே, தனது அவல நிலைமையைக் குறித்த அவளது அங்கலாய்ப்பு (மனக்கலக்கம்; அல்லது தவிப்பு) வெளிப்படுகிறது. அதைக் கர்த்தர் கண்டார். அவளுக்குப் பிறக்கப் போகும் குழந்தைக்கு ‘ இஸ்மவேல் ’ என்று பெயர் கொடுக்கிறார். ஆரம்ப பபிலோனியா மற்றும் மின்யியான் (Minaean) உள்ளிட்ட பல்வேறு புராதன யூத கலாச்சாரம், மற்றும் எபிரேயம் மொழியியலில் இஸ்மவேல் (Hebrew: Yishma'e'l) என்ற பெயரின் தமிழாக்கம்
# இசுமவேல்

## ஆதியாகமத்தின் விளக்கங்கள்

விவிலியத்தின்
ஆகிய அத்தியாயங்களிலிருந்து இஸ்மவேலின் வாழ்க்கை வரலாறு அடங்கியுள்ளது''.
# இசுமவேல்

## இதையும் பார்க்கவும்

- இசுலாம் பார்வையில் இஸ்மாயீல் (அலை)
# சேரர் தொகுப்புக் குறிப்புகள்

சங்ககால அரசர்கள் பலரது பெயர்களும் அவர்களைப் பகுத்தறிய உதவும் சிறுகுறிப்புகளும் இங்குத் தரப்படுகின்றன.
# சேரர் தொகுப்புக் குறிப்புகள்

## பதிற்றுப்பத்து தரும் செய்திகள்

| அரசன் | குறிப்புகள் | சிறப்புக் குறிப்புகள் |  |
| --- | --- | --- | --- |
| உதியஞ்சேரல் | ஐவர் நூற்றுவர் போரில் பெருஞ்சோறு அளித்தவன், | 2-ம் பத்து அரசனின் தந்தை |  |
| இமயவரம்பன் நெடுஞ்சேரலாதன் (சேரமான் குடக்கோ நெடுஞ்சேரலாதன்) | இமயமலையில் வில் பொறித்தவன், யவனரைப் பிணித்தவன், திருப்போர்ப்புறம் போரில் சோழன் வேல்பஃறக்கைப் பெருவிறற்கிள்ளியோடு ஒற்றைக்கு ஒற்றையாகப் போரிட்டு மாண்டவன் | பதிற்றுப்பத்து 2-ன் தலைவன் |  |
| பல்யானைச் செல்கெழு குட்டுவன் | உம்பற்காடு, அகப்பா, தோட்டிமலை, முதியர், பூழியர் - வெற்றிகள், | பதிற்றுப்பத்து 3-ன் தலைவன் |  |
| களங்காய்க்கண்ணி நார்முடிச்சேரல் | நன்னனை வென்று பூழி நாட்டை மீட்டுக்கொண்டான் | பதிற்றுப்பத்து 4-ன் தலைவன் |  |
| கடல்பிறக்கோட்டிய செங்குட்டுவன் | குட்டுவர் புரச்சியை ஒடுக்கியவன், மோகூரை வென்றவன், கண்ணகிக்குச் சிலை வைத்தவன், | பதிற்றுப்பத்து 5-ன் தலைவன் |  |
| ஆடுகோட்பாட்டுச் சேரலாதன் | தண்டாரணியத்து வருடையாடுகளைக் கவர்ந்து வந்து தன் தொண்டிநகர் பார்ப்பார்க்கு வழங்கியவன். இவன் தலைநகர் நறவூர் | பதிற்றுப்பத்து 6-ன் தலைவன் |  |
| அந்துவன் (சேரமான் அந்துவஞ்சேரல் இரும்பொறை) | கருவூரில் இருந்துகொண்டு ஆண்டவன். மதம் பிடித்த யானைமீதிருந்த சோழன் முடித்தலைக் கோப்பெருநற்கிள்ளியைக் காப்பாற்றியவன் | பதிற்றுப்பத்து 7-ம் பத்துத் தலைவனின் தந்தை |  |
| செல்வக் கடுங்கோ வாழியாதன் | சோழ, பாண்டிய அரசர்களை வென்றவன். பூழிநாட்டை இணைத்துக்கொண்டவன். தமிழ்மன்றம் அமைத்தவன் | பதிற்றுப்பத்து 7-ன் தலைவன் |  |
| பெருஞ்சேரல் இரும்பொறை | இருபெரு வேந்தர், கழுவுள் ஆகியோரை வென்றவன். தகடூர், கொல்லி, பூழி, தோட்டி நாடுகளை வென்று நாட்டு விரிவுபடுத்தியவன் | பதிற்றுப்பத்து 8-ன் தலைவன் |  |
| இளஞ்சேரல் இரும்பொறை | தந்தைக்காகத் தகடூர், கொல்லி போர்களை நடத்தியவன். பூழியர் கோ, கொங்கர் கோ, குட்டுவர் ஏறு, மரந்தையோர் பொருநன் என இவனைக் குறிக்கும் தொடர்கள் இவனது நாட்டுப் பரப்பைக் காட்டுவன | பதிற்றுப்பத்து 9-ன் தலைவன் | } |
# சேரர் தொகுப்புக் குறிப்புகள்

## புறநானூறு தரும் செய்திகள்

| அரசன் | குறிப்புகள் | சிறப்புக் குறிப்புகள் |  |
| --- | --- | --- | --- |
| சேரமான் பெருஞ்சேரலாதன் | வெண்ணிப் பறந்தலைப் போரில் புறப்பண் நாணி வடக்கிருந்து உயிர் துறந்தவன் | வெண்ணிக் குயத்தியார், கழாத்தலையார் பாடல்கள் |  |
| சேரமான் மாரிவெண்கோ | சேர சோழ பாண்டியர் நட்பு | ஔவையார் பாடல் |  |
| சேரமான் வஞ்சன் | வள்ளல் | திருத்தாமனார் பாடல் |  |
| சேரமான் கோக்கோதை மார்பன் | மூவன் பல்லைப் பிடுங்கி வந்து, தன் தொண்டிக் கோட்டைக் கதவில் பதித்துக்கொண்டவன் | பொய்கையார் பாடல்கள் | } |
# சேரர் தொகுப்புக் குறிப்புகள்

## சிறுபாணாற்றுப்படை தரும் செய்தி

| அரசன் | குறிப்புகள் |  |
| --- | --- | --- |
| இயல்தேர்க் குட்டுவன் (சேரன் செங்குட்டுவன்) | வடபுல இமயத்து வாங்கு வில் பொறித்தவன் | } |
# சேரர் தொகுப்புக் குறிப்புகள்

## புகழூர்க் கல்வெட்டு தரும் செய்திகள்

| அரசன் | குறிப்புகள் |  |
| --- | --- | --- |
| கோ ஆதன் செல்லிரும்பொறை | பிட்டன் கொற்றன் செங்காயபன் தலைமையின் கீழ்ச் சமணத் துறவியாக மாறியபோது கல்படுக்கை வெட்டி அழியாமல் இனறும் உள்ள கலவையால் மெழுகித் தந்தவனின் பாட்டன் |  |
| பெருங்கடுங்கோ | பிட்டன் கொற்றன் செங்காயபன் தலைமையின் கீழ்ச் சமணத் துறவியாக மாறியபோது கல்படுக்கை வெட்டி அழியாமல் இனறும் உள்ள கலவையால் மெழுகித் தந்தவனின் தந்தை |  |
| இளங்கடுங்கோ | பிட்டன் கொற்றன் செங்காயபன் தலைமையின் கீழ்ச் சமணத் துறவியாக மாறியபோது கல்படுக்கை வெட்டி அழியாமல் இனறும் உள்ள கலவையால் மெழுகித் தந்தவன் | } |
# சேரர் தொகுப்புக் குறிப்புகள்

## புலவராய் விளங்கிய சேர அரசர்கள்

| அரசன் | குறிப்புகள் |  |
| --- | --- | --- |
| சேரமான் எந்தை | குறுந்தொகை 22 |  |
| சேரமான் இளங்குட்டுவன் | அகநானூறு 153 |  |
| சேரமான் கணைக்கால் இரும்பொறை | சிறையில் தண்ணீர் கேட்டுப் பெற்று உண்ணாமல் உயிர் துறந்தவன் |  |
| சேரமான் கோட்டம்பலத்துத் துஞ்சிய மாக்கோதை | தன் மனைவி பெருங்கோப்பெண்டு காலமானபோது "நானும் உடன் சாகாமல் உயிர் வாழ்கிறேனே" என்று கலங்கிப் பாடியவன் |  |
| பாலை பாடிய பெருங்கடுங்கோ | தான் பாடிய கலித்தொகைப் பாலைக்கலிப் பாடல்களில் கொடுங்கோல் ஆட்சியில் குடிமக்கள் படும் வேதனையைப் பாடும் இவனைச் செங்கோலாட்சி நடத்திய சேரன் எனலாம் |  |
| மருதம் பாடிய இளங்கடுங்கோ | சோழநாட்டுப் பருவூர்ப் பறந்தலையில் அஃதை தந்தை இருபெரு வேந்தர்களை ஓட்டிவிட்டுத் தன் வாளைச் சொழற்றிக்கொண்டு ஆடிய செய்தியைக் குறிப்பிட்டுப் பாடியுள்ளார். | } |
# சேரர் தொகுப்புக் குறிப்புகள்

## காண்க

- இவர்களைப் பற்றிய வரலாற்று இணைப்புகளை, **சேரர் குடிப்பெயர்கள்** பகுதியில் காணலாம்.
# 2012 சன சத்தியக்கிரகம்

**2012 சன சத்தியக்கிரகம்** என்பது பழங்குடி மக்கள், நிலமற்ற தொழிலாளர்களுக்கு நில வளங்கள் உரிமைகள் வேண்டி இந்தியாவில் முன்னெடுக்கப்பட்டு வரும் நெடுந்தூர நடைப் போராட்டம் ஆகும். நெடுங்கால குமுகக் கட்டமைப்பிற்கும் திட்டமிடலுக்கும் பின்பு 2012 அக்டோபரில் மூன்றாம் திகதி குவாலியர், மத்தியப்பிரதேசத்தில் இருந்து இந்தியாவின் தலைநகரான புது தில்லி வரை நடைப் போராட்டம் நடைபெறுகிறது. இந்தப் போராட்டத்தில் சுமார் 30 000 - 50 000 வரையான பழங்குடி, நிலமற்ற மக்கள் பங்கெடுக்கிறார்கள். இந்த நடைப் போராட்டத்தை இந்த விடயங்கள் தொடர்பாக நெடுங்காலம் இயங்கிவரும் எக்ரா பரிசாட் என்ற அரச சார்பற்ற சமூக இயக்க ஒன்றியத்தால் முன்னெடுக்கப்படுகிறது.
# 2012 சன சத்தியக்கிரகம்

## நோக்கங்கள்

சன சத்தியக்கிரகம் பின்வரும் நோக்கங்களைக் கொண்டுள்ளதாக ஒழுங்கமைப்பாளர்கள் அறிவித்துள்ளார்கள்.
- தேசிய நில சீர்திருத்த சட்டத்தை நிறைவேற்றல்
- பெண்களுக்கான நிலச் சொத்து உரிமைகளுக்கான சட்டங்களை உறிதிப்படுத்தல்.
- நிலம், நீர், காடு, கனியங்கள் போன்ற இயற்கை வழக் கைமாறல்கள் அவை அமைத்துள்ளது, அல்லது அதில் தங்கி இருக்கும் குமுகங்களினதும் தனிநபர்களினதும் முழுப் புரிதலின் பின்பான இணக்கத்தோடேயே நடைபெறுவதை உறுதிப்படுத்தல்.
- ஏழைகளுகுச் சார்பான நில மற்றும் வளங்கள் சார்பான திட்டங்கள் நிறைவேற்றப்படாது இடத்து அது தணிக்கப்பட வேண்டிய குற்றமாக பார்க்கப்படல்.
# ஏக்தா பரிசத்

**ஏக்தா பரிசத்** (தமிழ்: ஒற்றுமை மன்றம்; ஆங்கிலம்: Ekta Parishad) என்பது நில வள உரிமைகளுக்காக அறவழியில் செயற்படும் குமுக அமைப்புகளின் ஒன்றியம் ஆகும். இது அரச/சமய/சாதி சார்பற்றது, இலாப நோக்கமற்றது. சுமார் 11,000 குமுக அமைப்புகளையும், ஆயிரக்கணகான தனிநபர்களையும் உறுப்பினர்களாகக் கொண்டுள்ளது. இராசகோபால் பி. வி இந்த அமைப்பின் தோற்றுனர் ஆவார்.
# ஏக்தா பரிசத்

## நோக்கங்கள்

ஏக்தா பரிசத் அமைப்பு பழங்குடிகளின், நிலமற்ற தொழிலாளர்களின் நில, வள உரிமைகளுக்கான போராட்டங்களை அற வழியில் முன்னெடுப்பதை நோக்கமாகக் கொண்டது. நிலம், நீர், காட்டு, கனிம மற்றும் பிற வள உரிமைகளை அடிப்படை மனித உரிமைகளாக ஏக்தா பரிசத் அணுகிறது. நிலச் சீர்திருத்தம், குறிப்பாக நிலமற்ற விழிம்புநிலை மக்களுக்கு நிலம் வழங்குவது இவர்களின் ஒரு முக்கிய கோரிக்கை ஆகும். இந்த கோரிக்கையை நடுவண் மற்றும் மாநில அரசுகளுக்கு முன்வைத்து மக்கள் மயப்படுத்தப்பட்ட ஒருங்கிணைப்பையும் போராட்டங்களை இது முன்னெடுத்து வருகிறது. காந்திய இலக்கான தன்னிறைவு கொண்ட ஊர்கள் இவர்களின் ஒரு கருத்தியல் இலக்காக அமைகிறது.
# ஏக்தா பரிசத்

## வியூகம்: காந்தியவழி அறப்போராட்டம்

ஏக்தா பரிசத் அமைப்பு மக்கள் மயப்படுத்தப்பட்ட காந்தியவழி அறப் போராட்டக் கொள்கையைக் (சத்தியாக்கிரகம், அகிம்சை) கொண்டுள்ளது. வேரடி அமைப்புகளோடு சேர்ந்தியங்கி, ஒருங்கிணைந்து தனது போராட்டத்தை முன்னெடுத்து, அரசியல் அழுத்தங்களை கீழ் நிலையிலும் மேல் நிலையிலும் உருவாக்கி, அரச கொள்கையிலும் நடைமுறையில் மாற்றங்களைக் கொண்டுவருவதை தனது வியூகமாகக் கொண்டது. மக்களின் ஆற்றல்களை வளர்ப்பதும் (community capacity building), நடுத்தர மற்றும் மாணவர் சமூகங்களின் ஆதரவைப் பெற்றுக்கொள்வதும், ஊடக மற்றும் அனைத்துலக ஒத்துணர்வை பெற்றுக்கொள்வதும் இவர்களின் வியூகங்களில் முக்கியம் பெறுகிறது.
# சந்திரகாந்தம்

**சந்திரகாந்தம்** அல்லது **நிலாக்கல்** அல்லது **நிலவுக்கல்** (*Moonstone*) என்பது சோடியம் பொட்டாசியம் அலுமினியம் சிலிக்கேட் கொண்ட, வேதியியல் வாய்ப்பாடு (Na,K)AlSi<sub>3</sub>O<sub>8</sub> உடைய கனிமம் ஆகும்.
# சந்திரகாந்தம்

## சொல்லியல்

வேறுபட்ட பெல்ட்ஸ்பார் உள்ளடக்க அடுக்கிலிருந்து தெறிக்கும் ஒளியினால் ஏற்படும் தோற்றத் தாக்கம் அல்லது மின்னொளியினால் இதனுடைய பெயர் உருவாகியது. இந்து தொன்மவியலின்படி, இது நிலாக்கதிரினால் உருவாகியது என நம்பப்படுகிறது.
# சூரியகாந்திக் கல்

**சூரியகாந்திக் கல்** (*Sunstone*) என்பது ஒரு குறிப்பிட்ட பகுதியில் இருந்து பார்க்கும்போது பிரகாசமாக தோற்றத்தை வெளிப்படுத்தும் ஓர் பிளயியோனிளஸ் ஃபெல்ட்ஸ்பார் ஆகும். இதன் ஒளியமைப்பினால் இது ஒரு இரத்தினக்கல்லாக பயன்படுத்தப்படுகின்றது. இது தென் நோர்வே மற்றம் அமெரிக்காவின் சில இடங்களிலும் காணப்படுகின்றது.  
மத்தியகாலத்தில் பயண வழிகாட்டலுக்கு பாவிக்கப்பட்டதாக நம்பப்படும் சூரியகாந்திக் கல்லிலிருந்து இதற்கு பெயர் வழங்கப்படுகின்றது.
# சூரியகாந்திக் கல்

## வெளி இணைப்பு

- Mineralogy Database
# வேற்றுமை பிம்பங்களின் முப்பரிமாணம்

**வேற்றுமை பிம்பங்களின் முப்பரிமாணம்** (*Anaglyph 3D*) என்பது சிவப்பு, பச்சை கலந்த நீல ஆகிய வேறுபட்ட நிறங்களை வடிகட்டிப் பயன்படுத்தி ஒவ்வொரு கண்ணுடைய உருவங்களை குறியாக்கம் செய்து முப்பரிமாண படிம முப்பரிமாண விளைவை அடைவதாகும். வேற்றுமை பிம்பங்களின் முப்பரிமாண உருவங்கள் ஒவ்வொரு கண்ணுக்கும் வேறுபட்ட வடிகட்டிடப்பட்ட நிறமாக்கப்பட்ட உருவங்களைக் கொண்டிருக்கின்றன. நிறமிடப்பட்ட வேற்றுமை பிம்பங்களின் வில்லைகளூடாக பார்க்கும்போது இரண்டு உருவங்களில் ஒன்று ஒரு கண்ணை அடைந்து, ஒன்றாக்கப்பட்ட முப்பரிமாண படிம உருவத்தை வெளிப்படுத்துகின்றது. மூளையின் பார்வை மேலுறை முப்பரிமாண காட்சியாக அல்லது பொதிவாக கலக்கச் செய்கின்றது.
# அயன் டோம்

|is_missile=yes
|name=அயன் டோம்
Iron Dome
|image=
|caption="அயன் டோம்" செலுத்திகள் இசுரேலின் ஸ்டெரோட்டுக்கு அடுகில் வைக்கப்பட்டுள்ளது (சூன் 2011)
|type=ஊந்துனை, பீரங்கி, சிறு பீரங்கி எதிர்ப்பு
|service=2011–தற்போது  
|designer= ரபாயல் உயர் பாதுகாப்பு முறைகள்
|design_date=2005–தற்போது
|manufacturer=ரபாயல் உயர் பாதுகாப்பு முறைகள்
|production_date=2011–தற்போது  
|origin=
|used_by=
|wars= காசா-இசுரேல் முரண்பாடு (இசுரேல் மீதான பலஸ்தீன ஊந்துகனைத் தாக்குதல்கள் - 2011, 2012)  
|engine=
|propellant=
|weight= எல்லா காலநிலைக்கும் ஏற்ற கொண்டு செல்லக்கூடிய வான் பாதுகாப்பு முறையாகும். இது சனநெருக்கடியான இடத்திற்கு 4 முதல் 70 கி.மீட்டர் தூரத்திலிருந்து சுடப்பட்ட குறுகிய தூர ஏவுகணை, எறிகணை ஆகியவற்றை அதன் எறிபாதையில் இடைமறிக்க வடிவமைக்கப்பட்டது. இம்முறை இசுரேலின் வடக்கு, தெற்கு எல்லையிலிருந்து வரும் ஏவுகணை அச்சுறுத்தல்களை முறியடிக்க முதலில் உருவாக்கப்பட்ட ரபாயலின் *ஸ்பைடர்* முறை நுட்பத்திலிருந்து உருவாக்கப்பட்டது.
# அழகர்சாமி (திரைப்படம்)

**அழகர்சாமி** (*Azhagarsamy*) 2000 ஆம் ஆண்டு டிசம்பர் மாதம் 10 ஆம் தேதியன்று சுந்தர் சி இயக்கத்தில் சத்தியராஜ் நடித்து வெளியான திரைப்படமாகும். இதில் ராதாரவி, வினு சக்ரவர்த்தி, பொன்னம்பலம், ரோஜா, சுஜாதா, கவுண்டமணி, செந்தில் ஆகியோர் நடித்துள்ளார்கள்.  
தேவா இசையமைப்பில் பழனிபாரதி பாடல்களை எழுதியுள்ளார்